පාස්කු ප්‍රහාරය සම්බන්ධයෙන් විමර්ශන සිදුකරන ජනාධිපති කොමිසම හමුවේ කැඳවා ඇති සාක්ෂිවල පිටපත් සහ ලේඛන ශ්‍රේෂ්ඨාධිකරණයට කැඳවන ලෙස කළ ඉල්ලීම ශ්‍රේෂ්ඨාධිකරණය අද ප්‍රතික්ෂේප කළා.පාස්කු ප්‍රහාරයට අදාළව අධිකරණය හමුවේ ගොනුකර ඇති මූලික අයිතිවාසිකම් පෙත්සම් විභාගයට අදාළව එම පිටපත් ශ්‍රේෂ්ඨාධිකරණයට කැඳවන ලෙස ඉල්ලීමක් කර තිබුණේ ශ්‍රී ලංකා නීතිඥ සංගමය සහ නීතිඥ මෝදිත ඒකනායකයි.ඒ අනුව, අදාළ සාක්ෂි තුළින් ප්‍රහාරයට වගකිව යුතු පුද්ගලයන්, ප්‍රහාරය වළක්වාලීමේ වගකීම පැවති පුද්ගලයින් සහ ඊට වගකිව යුතු විවිධ සංවිධාන පිළිබඳ තොරතුරු අනාවරණ වී ඇති බවයි ශ්‍රී ලංකා නීතිඥ සංගමය වෙනුවෙන් පෙනී සිටි ජනාධිපති නීතිඥ සංජීව ජයවර්ධන ශ්‍රේෂ්ඨාධිකරණය හමුවේ පෙන්වා දුන්නේ.